മക്കയില് ഉംറ തീര്ത്ഥാടകര്ക്ക് കൂടുതല് സേവനങ്ങള് ഉറപ്പാക്കുന്നു മക്കയിലെ ഹറം പള്ളിയില് നാല് കവാടങ്ങളില് കൂടി കൂടുതല് വീല്ചെയറുകള് വിതരണം ചെയ്യും. ഉംറ സീസണില് തീര്ത്ഥാടകരുടെ തിരക്ക് വര്ധിക്കുന്നത് കണക്കിലെടുത്താണ് പുതിയ ക്രമീകരണം. വീല്ചെയറുകളും ഇലക്ട്രിക് കാര്ട്ടുകളും ഓണ്ലൈനായി ബുക്ക് ചെയ്യുന്നതിനും സൗകര്യമുണ്ട്. വാര്ധക്ക്യസഹജമായ പ്രയാസങ്ങളനുഭവിക്കുന്നവര്ക്കും അംഗപരിമിതര്ക്കും മറ്റ് ആരോഗ്യ പ്രയാസങ്ങളുള്ളവര്ക്കും പ്രയാസരഹിതമായി കര്മ്മങ്ങള് ചെയ്യുവാന് ഹറമിനകത്ത് വീല്ചെയറുകളും ഇലക്ട്രിക് കാര്ട്ടുകളും ലഭ്യമാണ്. അയ്യായിരത്തിലധികം സാധാരണ വീല്ചെയറുകളും മൂവായിരത്തോളം ഇലക്ട്രിക് കാര്ട്ടുകളുമാണ് ഉംറ തീര്ത്ഥാടകര്ക്കായി മക്കയിലെ ഹറം പള്ളിയില് സജ്ജമാക്കിയിട്ടുള്ളത്. ഹറമില് നിലവില് ഇവ വിതരണം ചെയ്തുവരുന്ന സ്ഥലങ്ങള്ക്ക് പുറമെ, കൂടുതലായി നാല് കവാടങ്ങളില് കൂടി വീല്ചെയറുകളും ഇലക്ട്രിക് കാര്ട്ടുകളും ലഭ്യമാക്കുമെന്ന് ഇരുഹറം കാര്യാലയം അറിയിച്ചു. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read അഫ്ഗാനിസ്ഥാനിലെ സ്ഥിതി സംബന്ധിച്ച് സൗദി അറേബ്യയും അമേരിക്കയും ചര്ച്ച നടത്തി സൗദിയില് ഇഖാമ, റീ എന്ട്രി, വിസിറ്റ് വിസ കാലാവധി പുതുക്കിനല്കും ഡ്രൈവിങിനിടെ മൊബൈല് ഫോണ് ഉപയോഗിച്ച സോഷ്യല് മീഡിയ സെലിബ്രിറ്റികള്ക്കെതിരെ നടപടികള് സ്വീകരിക്കുന്നു കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം ഷുബൈക്ക ഗേറ്റ്, അര്ഖം സ്റ്റെയര്, മര്വ ഗേറ്റ്, മേല്ക്കൂരയിലേക്കുള്ള അല് ഖുഷാഷ ഗേറ്റ് എന്നിവയാണ് വീല്ചെയറുകള് ലഭ്യമാകുന്ന പുതിയ കവാടങ്ങള്. ഉംറ സീസണില് തീര്ത്ഥാടകരുടെ തിരക്ക് വര്ധിക്കുന്നത് കണക്കിലെടുത്താണ് പുതിയ ക്രമീകരണം. ഇവയുടെ സേവനത്തിനായി നാല് ഷിഫ്റ്റുകളിലായി 180ലധികം ജീവനക്കാരെയും നിയമിച്ചിട്ടുണ്ട്. നതഖുല് എന്ന മൊബൈല് ആപ്ലിക്കേഷന് വഴി ഹറമിലെത്തുന്നതിന് മുമ്ബ് തന്നെ തീര്ത്ഥാടകര്ക്ക് ഇവ ബുക്ക് ചെയ്യുവാനും സാധിക്കും.